CELEX: 62008CN0314
Language: et
Date: 2008-07-14 00:00:00
Title: Kohtuasi C-314/08: Eelotsusetaotlus, mille esitas Wojewódzki Sąd Administracyjny w Poznaniu 14. juulil 2008 — Krzysztof Filipiak versus Dyrektor Izby Skarbowej w Poznaniu

27.9.2008   
            
            
               ET
            
            
               Euroopa Liidu Teataja
            
            
               C 247/8
            
         Eelotsusetaotlus, mille esitas Wojewódzki Sąd Administracyjny w Poznaniu 14. juulil 2008 — Krzysztof Filipiak versus Dyrektor Izby Skarbowej w Poznaniu
   (Kohtuasi C-314/08)
   (2008/C 247/14)
   Kohtumenetluse keel: poola
   Eelotsusetaotluse esitanud kohus
   Wojewódzki Sąd Administracyjny w Poznaniu
   Põhikohtuasja pooled
   
      Kaebuse esitaja: Krzysztof Filipiak
   
      Vastustaja: Dyrektor Izby Skarbowej w Poznaniu
   Eelotsuse küsimused
   
               1)
            
            
               Kas EÜ asutamislepingu artikli 43 lõigetes 1 ja 2 sisalduvaid sätteid tuleb tõlgendada nii, et nendega on vastuolus Poola siseriiklikud sätted 26. juuli 1991. aasta tulumaksuseaduse (ustawa podatku dochodowym od osób fizycznych) artikli 26 lõike 1 punktis 2 […], mis piiravad tulumaksu arvutamise aluseks olevast maksustatavast tulust kohustuslike sotsiaalkindlustusmaksete mahaarvamist nende maksetega, mis tasuti siseriikliku õiguse alusel, ning 26. juuli 1991. aasta tulumaksuseaduse artikli 27b lõikes 1, mis piiravad tulumaksust kohustuslike ravikindlustusmaksete mahaarvamist nende maksetega, mis tasuti siseriikliku õiguse alusel, olukorras, kus Poola kodanik, kes on Poolas piiramatu maksukohustusega, on tasunud Poolas maksustatavast tulust kohustuslikke sotsiaal- ja ravikindlustusmakseid teises liikmesriigis äritegevuse tõttu selles riigis ning kus neid makseid ei arvata tolles Euroopa Liidu liikmesriigis tulust ega maksust maha?
            
         
               2)
            
            
               Kas ühenduse õiguse ülimuslikkuse põhimõtet ja EÜ asutamislepingu artiklit 10 ja artikli 43 lõikeid 1 ja 2 […] tuleb tõlgendada nii, et nad on ülimuslikud Poola Vabariigi põhiseaduse (Dz. U. (Dziennik Ustaw, Poola Vabariigi teataja) 1997, nr 14, pos. 176, koos hilisemate muudatustega) artikli 91 lõigete 2 ja 3 ning artikli 190 lõigete 1 ja 3 suhtes niivõrd kui nende alusel otsustati, et põhiseaduslikkuse kohtu otsus jõustub alles hiljem?